Tikissä työelämään | LAB.fi\nKartoitetaan parhaita toimintatapoja kampusympäristön aktivoimiseen, mm liikkuva opiskelu ja OKM hankeverkoston liikunnanedistämishankkeiden tuotoksista. Jalkautetaan valitut toimenpiteet kohdekampuksille huomioiden esteettömyys ja tasa-arvo ja kerätään tietoa ja kokemuksia sekä opetushenkilökunnalta että opiskelijoilta. Pilotoidaan virtuaali- ja lisätyn todellisuuden sovelluksien mahdollisuuksia aktiviisuuden lisääjänä.\nPilotoidaan hyvinvointivalmennusta yhteistyössä opiskelijaterveydenhuollon, erityisopettajan ja opintopsykologin kanssa. Hankkeessa kehitetään myös vertaismentoroinnin mallia yhteistyössä opiskelija- ja ainejärjestöjen kanssa\nJalkauttaa parhaita toimintamalleja ja lisätä arkiaktiivisuutta kampuksella LUT-korkeakouluissa ja Haaga-Helian elämys- ja hyvinvointitalouden yksikössä\nOpiskeluympäristön muokkaaminen siten että tauottaminen on helppoa. Luoda erilaisissa kampusympäristöissä ja etäopiskelussa toimivia työkaluja ja toimintamalleja opetushenkilökunnalle ja opiskelijoille aktiivisuuden lisäämiseen.


Kevätdrinkeistä löytyy juhlapyhien makuja - Shaker\nMakupaletin keveneminen kevään edetessä näkyy myös Alkon myyntitilastoissa. Vuoden 2018 raportista selviää, että viinien osalta tammi–maaliskuussa myynti painottui punaviinien puolelle. Huhtikuussa valko- ja punaviinien myynti oli tasoittunut, ja toukokuussa valkoviiniä myytiin jo enemmän kuin punaviiniä.\nMyös kuohuviiniä myydään tilastojen mukaan kevään aikana yhä enemmän. Varsinkin alkuvuoden terveysintoilujen ja tipattomien jälkeen kuohuviinin myynti lähti vuonna 2018 selkeään nousuun huhtikuussa. Tämä kannattaa ottaa huomioon myös drinkkilistaa suunnitellessa: kuohuviinipohjaiset juomat sopivat erityisesti kevään juhlapäivien kuten äitienpäivän juhlistamiseen.\nTalven viimeiset maut käyttöön\nVaikka juuresten sesonki ei suoranaisesti olekaan keväällä, ovat ne niitä harvoja kotimaisia raaka-aineita, joita on tarjolla kohtuuhintaan tähän aikaan vuodesta. Juurekset kuuluvatkin olennaisesti talviseen makumaailmaan, ja siltaa kevään puolelle voi rakentaa käyttämällä juuresosaston raikkaampaa puolta eli esimerkiksi porkkanaa pyreenä tai mehuna.\nKun loppukevään herkut, kuten raparperi ja parsa antavat vielä odottaa itseään, kannattaa hyödyntää eksoottisten hedelmien sesonkia. Raikkaat ja maukkaat mangot, ananakset ja papaijat sopivat hyvin kevääseen jo väripalettinsa puolesta.\nVilliyrttisesonki puhkeaa kevään etenemisestä riippuen maalis–huhtikuun aikana. Villiyrttien keräämisestä voi parhaimmillaan rakentaa henkilökunnalle virkistävän ja yhteishenkeä nostattavan päivän, mutta on muistettava, että itse kerätessä on aina oltava myös tietotaitoa aiheesta. Suomen luonnosta löytyy syötävien kasvien lisäksi nimittäin satoja myrkyllisiä lajikkeita. Puhelimeen saa onneksi ladattua käteviä kasvien tunnistusoppaita, ja villiyrttien tunnistukseen on tarjolla myös ohjattuja kursseja.\nOta kaikki irti juhlapyhistä\nKevääseen kuuluvat oleellisesti perinteiset juhlapyhät, joista monet muistetaan nimikkoherkuistaan. Laskiaispullat, pasha, mämmi ja muut klassikot taipuvat pienellä mielikuvituksella myös nestemäisiksi versioiksi ja tarjoavat asiakkaalle uudenlaisen näkökulman tuttuihin makuihin.\nHyvällä suunnittelulla ja etukäteen valmistautumalla näistä juhlapyhistä saa enemmän irti myös myynnillisesti. Esimerkiksi viikon ajan myynnissä oleva juhlapyhän nimikkodrinkki saattaa houkutella drinkki-intoilijoita kotisohvalta baaritiskille.\nPassion, ananas, papaija ja mango.\nVerigreippi, sitruuna, appelsiini ja alkukeväästä veriappelsiini.\nNokkosen ja voikukan sesonki alkaa loppukeväästä.\n1 cl amaretto-likööriä\n2 cl vadelmapyreetä\n1 cl kardemummasiirappia\nKoriste: pullasiivu ja pakastekuivattua vadelmaa\nSekoita kaikki raaka-aineet shakerissa. Lisää jäät ja ravista kylmäksi. Tuplasiivilöi cocktail-lasiin ja koristele pullasiivulla sekä pakastekuivatulla vadelmalla.\n12 cl sahramilla maustettua\n3 bs rahkaa\n6 cl rosee-vermuttia\nKoriste: ananaksen lehtiä ja pala tuoretta ananasta\nSekoita kaikki raaka-aineet highballlasissa. Lisää jäämurskaa ja sekoita hyvin. Täytä lasi kukkuroilleen jäämurskalla, lisää paperipilli. Koristele ananaksen lehdillä ja tuoreella ananaksella.\n2 cl nokkossiirappia\nSekoita kaikki raaka-aineet paitsi kuohuviini. Lisää jäät ja ravista kylmäksi. Tuplasiivilöi kuohuviinilasiin ja toppaa kuohuviinillä.\n150 ml sokeria\nKiehauta vesi. Mittaa suljettavaan astiaan sokeri ja nokkosrouhe. Kaada päälle kiehuva vesi ja sekoita, kunnes sokeri on liuennut kokonaan. Anna maustua yön yli viileässä. Siivilöi siirappi ja säilytä kylmässä.\nPorkkana & Passion\n4 cl porkkanamehua\n2 bs hunajasiirappia\nKoriste: puolikas passionhedelmä ja lusikka\nSekoita kaikki raaka-aineet shakerissa. Kuivaravista, lisää jäät ja ravista kylmäksi. Tuplasiivilöi OTR-lasiin, täytä jäillä ja koristele passionhedelmän puolikkaalla. Tarjoa oheen myös lusikka passionhedelmän nauttimiseen.\nSirottele passionhedelmän päälle kidesokeria ja paahda se kaasupolttimella rapeaksi tuomaan uudenlaista tekstuuria koristeeseen.